
1. INTRODUCCIÓ
En aquesta memòria anual presentem la nostra biblioteca, tal i com és ara, i quines millores proposem per fer-la més dinàmica, moderna, i integrada al dia a dia del centre. Volem que l’alumnat i professorat tinguin amb aquest servei un espai d’estudi i consulta el més còmode i pràctic possible. També volem que aquest espai i els seus recursos s’integrin cada vegada més al projecte educatiu de centre 
2. MISSIÓ I FUNCIONS DE LA BIBLIOTECA ESCOLAR

La biblioteca del nostre centre té com a missió actual ser un complement important pel treball docent, fomentar la participació i la implicació de la comunitat educativa del centre, i aconseguir així ser un recurs rellevant pel procés d’ensenyament i aprenentatge, i està inclòs de forma important en el projecte educatiu de centre.
Les seves funcions més importants són les següents:

· Donar facilitat a l’accés a la consulta de llibres i treballs als alumnes amb una classificació entenedora per l’alumnat.

· Donar eines informàtiques per la consulta i realització de treballs.
· Posar  a disposició de la comunitat educativa un espai de lectura, estudi i consulta de llibres, DVDs  i documents.

· Gestionar la base de dades de tot aquest catàleg i fons documental, així com el seu préstec.

· Per les guàrdies: Ser l’espai físic, així com facilitar llistats, i eines informàtiques.

· Donar suport per fer treballs i deures a l’alumnat que ho necessiti, a través d’un servei ofert per l’AMPA.

· Promoure i col·laborar en activitats concretes del centre (exposicions, intercanvi, jornades literàries, xerrades orientatives o informatives, etc.).

3. GESTIÓ I ORGANITZACIÓ

3.1. Espai físic i virtual

Ubicació: Edifici principal, al costat de consergeria. Àrees de la biblioteca:
· Àrea 1: Llibres de lectura obligatòria, de text, narrativa, poesia, teatre, en versió original, i d’intercanvi.
· Àrea 2: Llibres temàtics ESO-Batxillerat, treballs de recerca.

· Àrea 3: Col·leccions, DVDs, diccionaris, material pel professor de guàrdia (llibres de lectura, jocs, llistats).
· Àrea 4: llibre temàtics CCFF, treballs de síntesi de CCFF.
· Àrea 5: Ordinadors
Web: Pàgina informativa a la web del centre, a través del menú “Famílies”.

3.2. La col·lecció

Fons documental i catalogació

· Llibres de poesia, teatre, i de l’àrea de CCFF (catalogats a través del portal ePergam, i accessible a través de llistats penjats a la web).
· Llibres i col·leccions de temàtiques diverses, de narrativa, de text, d’intercanvi, en V.O, i diccionaris (sense catalogar).

· Col·lecció de DVDs, i de treballs de recerca (catàleg a la web).

· Llibre de lectura obligatòria (llistat a la web)
Noves adquisicions curs actual
· Treballs de recerca del curs actual amb nota de 9 o 10 cedits pels departaments.

· Donacions de llibres de particulars o entitats (biblioteques, ajuntament, etc.)
· Llibres de lectura obligatòria de català i castellà del curs actual adquirits per l’AMPA

3.3. Personal responsable de la biblioteca

Coordinador: Sergi Ferré Moreno (professor de Tecnologia amb plaça definitiva al centre). Mail: sferre@xtec.cat
En horari lectiu: Professors de guàrdia (en cas de no poder quedar-se ningú a la biblioteca, serà un membre de l’equip directiu qui faci les funcions de vigilar i controlar la biblioteca, o tancar-la si és el convenient).

3.4. Horaris
Oberta durant el curs escolar, durant tot l’horari lectiu.

3.5. Usuaris

Tot el col·lectiu escolar (alumnat, professorat, PAS)

3.6. Finançament

· Aportacions de l’AMPA per la compra de llibres de lectura obligatòria.
· Fons de l’institut per la compra de mobiliari i ordinadors.

4. SERVEIS DE LA BIBLIOTECA
4.1. Consulta i préstec

Consulta: durant tot l’horari lectiu

Préstec: Hores de pati quan el coordinador tingui assignada la guàrdia de la biblioteca.

Hi ha diferents períodes de préstec segons el material que es demana i qui ho demana:

· Llibres en general, treballs de recerca i DVDs:  Dos setmanes (ampliable a un mes).

· Préstec d’aula, per professors que ho demanin per la seva matèria: préstec indefinit.

· Llibres i còmics de l’espai d’intercanvi: préstec indefinit.

· Diccionaris i llibres de col·leccions: no es fa préstec a l’alumnat.

4.2.  Suport al currículum i projectes de centre.
· Es disposa de contenidors de paper a la biblioteca pel reciclatge de paper, col·laborant així al projecte d’Escola Verda.
· Suport a l’objectiu general de centre de fomentar la lectura amb...

· Un l’espai de lliure intercanvi que llibres lectures pels alumnes de la matèria optativa de lectura.
· El préstec d’aula a professors que ho necessitin.

· Exposicions sobre autors concrets de forma temporal.

· Suport al PAT:

· Sessió de tutories de primer d’ESO destinada a explicar el funcionament de la biblioteca.

· Expositors amb informació d’orientació acadèmica, i enllaços directes als escriptoris dels ordinadors.

· Suport al currículum:

· Catalogació dels millors treballs de recerca de batxillerat de cada any, per la seva consulta o préstec.
· A més dels llibres temàtics que serveixen com a ajuda a la realització de treballs de l’alumnat, hi ha un espai de llibres de text de les diferents àrees, per donar recursos a l’alumnat per preparar i reforçar les matèries. 
· Es disposa en un espai concret, amb exemplars de llibres de lectura obligatòria a les matèries de català, castellà, anglès i literatura castellana, catalana i universal. 
· Ajudar a l’alumnat d’ESO, en l’estudi i realització de deures i treballs, gràcies a alumnes de suport, gestionat per l’AMPA.  Horari: de 16:00 a 18:00 de dilluns a dijous, d’octubre a maig. Servei que el porten a terme preferentment alumnes de batxillerat del centre

4.3. Serveis en horari no lectiu

No hi ha serveis lligats als objectius de la biblioteca fora de l’horari lectiu. Fora d’aquests objectius, s’utilitza l’espai com a suport en l’orientació a les famílies en el procés de matriculació en CCFF, i per l’adquisició de material escolar (llibres, i material específic per l’alumnat de CCFF). 

5. PROMOCIÓ I DIFUSIÓ

· S’informa del funcionament i serveis de la biblioteca a l’alumnat de primer any, durant el primer trimestre de curs, i en hora de tutoria.

· Web de la biblioteca, amb informació dels horaris, espais i serveis, i enllaços a catàlegs dels fons documental.

· Puntualment, amb notícies a la zona de professors de la web o a la general, sobre canvis en l’organització, adquisicions noves o actualitzacions en les catalogacions o llistats.
6. AVALUACIÓ CURS ACTUAL
Ús dels serveis de la biblioteca:

· Préstecs normals: al voltant d’uns 100 llibres (la gran majoria són de lectura obligatòria). S’incrementa quasi un 100% el nombre de préstecs respecte al curs passat.
· Préstecs d’aula: Un total de 6 professors han utilitzat aquest servei, amb un total d’uns 40 llibres.
· Reforç a l’estudi de l’AMPA: cada tarda hi ha hagut una mitjana d’uns 2-3 alumnes que han aprofitat aquest servei.

· Ordinadors: Servei més utilitzat amb diferència, sobretot en hores de pati.

· Biblioteca com a espai de lectura i estudi: en setmanes d’exàmens de batxillerat i hores de pati, l’ocupació ha sigut d’entre un 75 i 100 % d’ocupació. Fora d’aquests horaris, l’ocupació és mínima degut, és clar, a que l’alumnat té classes. S’ha observat un increment important en hores de tarda amb l’alumnat de CCFF.
Recursos materials:
· L’organització dels espais i taules ha sigut adequada, tot i que a final de curs, amb les importants donacions de llibres, han quedat temàtiques mal distribuïdes. 

· Els recursos informàtics han sigut correctes, i s’ha incorporat un escàner a disposició del professorat.
· S’ha comprovat que la norma de deixar la biblioteca neta i les cadires recollides, no s’ha complert de forma general.

· S’ha ampliat el nombre d’arxivadors pels treball de recerca.

· S’ha incorporat un armari tancat amb clau amb una donació particular d’uns 300 libres sobre cuina.

· Continua havent-hi una zona on la instal·lació elèctrica i de xarxa està massa a la vista.
· S’ha adequat una prestatgeria per tenir els DVDs tancats amb clau, i a la vista, i s’han tret dels calaixos de la taula del professor.

· S’han adquirit llibres cedits pel departament de hoteleria.
Altres activitats realitzades durant el curs:

· Al Sant Jordi i durant la setmana verda és va fer una exposició de llibres d’intercanvi al vestíbul per potenciar aquest servei.

· Exposició de MAUS: L’alumnat de tercer d’ESO va veure l’exposició sobre aquest còmic relacionat amb la vida en els camps de concentració nazi, que es va realitzar a la sala d’actes.

· Exposició “Clàssics de ciència ficció: HG Wells, i Julio Verne): A la biblioteca es va realitzar una petita exposició per fomentar la lectura d’aquests autors clàssics. 

7. PROPOSTES DE MILLORA CURS VINENT:

Sobre el punt 2 (Missió i funcions de la biblioteca):

Per aconseguir millorar la implicació de la biblioteca dins el projecte educatiu es proposa el següent:

· Incloure explícitament al PAT de tots els ensenyaments (CCFF, ESO i Batxillerat) informació dels recursos i serveis de la biblioteca que afectin directament a cada nivell:

· Crear un PLEC de centre, on l’espai i els serveis de la biblioteca tinguin una implicació important.
· Afegir com a funció de la biblioteca, ser un espai d’orientació acadèmica.

Sobre el punt 3 (“Gestió i organització”):

· Actualitzar el catàleg de llibres de l’àrea de narrativa.

· Eliminar del catàleg aquells llibres de l’àrea temàtica que estiguin obsolets o en mal estat, amb ajuda dels caps de departament.

· Organitzar els espais físics d’acord amb la divisió per àrees, per la millor localització dels recursos. Això inclou una actualització dels plànols de la web.

· Incloure treballs de síntesi de CCFF per la seva consulta.
Sobre el punt 4 (“Serveis de la biblioteca”):
· Incloure com a servei, l’orientació acadèmica. Això inclouria el següents recursos...
· Plafó amb l’oferta educativa del centre, i informació general sobre els itineraris possibles segons la normativa del Departament d’Ensenyament.

· Expositors amb l’oferta d’altres centres de CCFF i Universitats

· Enllaços als navegadors d’internet dels ordinadors de la biblioteca, a links sobre oferta formativa i orientació acadèmica.

· Assignació d’alguna hora del pati a un/a professor/a (coordinador de batxillerat o de l’ESO, o el mateix coordinador de la biblioteca) per fer tasques d’orientació a l’alumnat que ho demani.

· Incloure dos capses amb lectures curtes o còmics que pot utilitzar el professor de guàrdia, quan algun professor falta i l’alumnat no té cap tasca encomanda.

· Augmentar la implicació de la biblioteca pel foment de la lectura. Es proposen lectures en veu alta de obres d’autors concrets durant dies assenyalats com Sant Jordi, Halloween, dia mundial de la poesia, aniversaris d’autors, etc. Es podria incloure una exposició sobre l’autor o llibre, o un acompanyament musical per implicar altres àrees, i no només la lingüística.
· Augmentar el nombre d’exposicions sobre temes concrets, ja siguin triats per la mateixa coordinació de la biblioteca, com per departaments que vulguin exposar treballs.

Sobre el punt 5 (“Promoció i difusió”):
· Donar informació dels recursos de la biblioteca als alumnes d’ESO, Batxillerat i CCFF en alguna sessió de tutoria.
Sobre el punt 6 (“Avaluació curs actual”):

· Posar cartells més visibles perquè els alumnes deixin recollides les cadires, així com fer un recordatori als professors de guàrdia a través de la web, a l’inici de curs, i quan es consideri oportú.
· Utilitzar uns dels plafons d’orientació acadèmica per ocultar els endolls i cablejat que està a la vista, per evitar actes vandàlics i accidents.

